ร้านมิลล์เครปมี 2 สาขาค่ะ สาขาแรกเปิดที่ถนนดินสอ ตรงโรงเรียนสตรีวิทยาค่ะ ส่วนสาขาที่ 2 จะอยู่ใกล้แหล่งบันเทิงหน่อย คืออยู่ใกล้ๆถนนข้าวสาร โดยตั้งอยู่ปากซอยรามบุตรี ติดธนาคารกรุงศรีอยุธยาค่ะ ซึ่งสาขานี้ จะมีขายเครืองดื่มประเภทคอกเทลด้วย...พนง.ร้านค่อนข้างให้คำแนะนำและบริการดีค่ะ เค้กก็มีหลากหลายประเภท ให้คะแนนความอร่อยเค้ก 8.5-9/10 โดยเฉพาะมิลล์เครป ซึ่งเป็น signature ของร้านค่ะ ที่ใครๆก็ต้องสั่ง เพราะเป็นเค้กที่ทำจากแผ่นเครปหลายชั้น ฉาบด้วยซอสวนิลาหอมอร่อย หวานกำลังดี ตัดกับรสชาติเปรี้ยวของซอส(ไม่แน่ใจว่าทางร้านใช้สตรอเบอรี่หรือราสเบอรี่ค่ะ) แต่อร่อยดีค่ะ 
ของโดดเด่นของร้านอีกอย่าง ได้แก่ มาการอง / Macaroon ที่ใครๆเรียกกัน ทางร้านก็มีให้ชิมหลากหลายรสค่ะ แต่ต้องซื้อเป็นกล่องค่ะ ไม่ขายแยกชิ้น ที่ทางร้านชอบทำ มักเป็นมาการองสีฉูดฉาดรสผลไม้ ...โดยส่วนตัว รู้สึกว่าอร่อยแค่บางรส และหวานนำไปหน่อยค่ะ ไม่กลมกล่อม แต่ถ้าคนชอบหวาน อาจรู้สึกดีค่ะ (เคยทานมาการองร้านอื่น อร่อยกว่านี้ค่ะ ชิมมา 5-6 ร้าน ร้านนี้ยังไม่ค่อยโดน)  จึงคิดว่า ร้านนี้ เค้กค่อนข้างโอเคมากกว่า แต่ถ้าใครชอบจะลองซื้อมาทานดูก็ได้ค่ะ แล้วแต่ความชอบนะจ๊ะ 
สำหรับราคาก็เท่าๆกับเค้กที่ขายตามห้างทั่วไป ไม่ถูก แต่ก็ไม่ได้แพงจนซื้อมาเชยชมไม่ได้ ราคาเฉลี่ยอยู่ที่ 90-120 บาท จึงขอแนะนำร้านขนมหวานร้านนี้ไว้ในอ้อมใจทุกคนด้วยค่ะ